CELEX: 62013TN0536
Language: hr
Date: 2013-10-07 00:00:00
Title: Predmet T-536/13: Tužba podnesena 7. listopada 2013. — Microsoft protiv OHIM-a — Softkinetic Software (KINECT)

21.12.2013   
            
            
               HR
            
            
               Službeni list Europske unije
            
            
               C 377/16
            
         Tužba podnesena 7. listopada 2013. — Microsoft protiv OHIM-a — Softkinetic Software (KINECT)
   (Predmet T-536/13)
   2013/C 377/39
   Jezik na kojem je tužba podnesena: engleski
   
      Stranke
   
   
      Tužitelj: Microsoft Corp. (Redmond, Sjedinjene Američke Države) (zastupnik: A. Meijboom, odvjetnik)
   
      Tuženik: Ured za usklađivanje na unutarnjem tržištu (žigovi i dizajni)
   
      Druga stranka u postupku pred žalbenim vijećem: Softkinetic Software SA (Bruxelles, Belgija)
   
      Tužbeni zahtjevi
   
   Tužitelj od Općeg suda zahtijeva da:
   
               —
            
            
               ukine odluku prvog žalbenog vijeća Ureda za usklađivanje na unutarnjem tržištu (žigovi i dizajni) od 25. lipnja 2013. u predmetu R 2373/2011-1;
            
         
               —
            
            
               naloži tuženiku snošenje troškova postupka; i
            
         
               —
            
            
               naloži drugoj stranci u postupku pred žalbenim vijećem da, u slučaju intervencije, snosi troškove nastale u postupku pred OHIM-om.
            
         
      Pravni navodi i glavni argumenti
   
   
      Podnositelj prijave žiga Zajednice: tužitelj
   
      Predmetni žig Zajednice: verbalni žig „KINECT” za proizvode iz razreda 9 — prijava žiga Zajednice br. 9 058 141
   
      Nositelj žiga ili znaka navedenog u postupku prigovora: druga stranka u postupku pred žalbenim vijećem
   
      Žig ili znak naveden u prigovoru: verbalni žig „SOFTKINETIC” za proizvode i usluge iz razreda 9, 28, 38, 41 i 42 — međunarodna registracija žiga br. 1 025 034 u kojoj je naznačena Europska unija; verbalni žig „SOFTKINETIC” za proizvode i usluge iz razreda 9, 28, 38, 41 i 42 — beneluška registracija žiga br. 850 946
   
      Odluka Odjela za prigovore: prigovor je odbijen
   
      Odluka žalbenog vijeća: žalba je prihvaćena i pobijana odluka poništena
   
      Tužbeni razlozi: povreda članka 8. stavka 1. točke (b) i članka 8. stavka 5. Uredbe o žigu Zajednice.